John Negroponte

John Dimitri Negroponte (født 21. juli 1939 i London) er en amerikansk diplomat som fra 2007 til 2009 var viseutenriksminister i USA. I en omtrent sammenfallende tidsperiode hadde han også et nyopprettet embete som direktør for USAs samlede etterretningstjeneste. Han er for tiden ansatt ved Yales Jackson Institute for Global Affairs.

Liv og virke 
Negroponte er karrierediplomat og tjenestegjorde i den amerikanske utenrikstjenesten fra 1960 til 1997. Negroponte var USAs ambassadør til FN fra september 2001 til juni 2004 og ambassadør til Irak fra juni 2004 til april 2005. Han ble tatt i ed som USAs første nasjonale etterretningsdirektør 21. april 2005, en stilling han hadde til 2007 da han ble viseutenriksminister i George W. Bushs regjering.

Negroponte blir av mange regnet som en kontroversiell ambassadør. Særlig har hans fortid som ambassadør i Honduras satt stygge spor på hans rykte. Menneskerettighetsaktivister over hele Mellom-Amerika sier at Negroponte den gang styrte flere borgerkriger i den mellomamerikanske regionen .

Private forhold 
Han er gift med Diana Mary Villiers. Sammen med henne har han 5 adopterte barn. Han er eldre bror til Nicholas Negroponte, grunnleggeren av the Massachusetts Institute of Technology's Media Lab og One Laptop per Child project. Han er også bror til filmprodusent Michel Negroponte, samt kunstneren George Negroponte.

Annet 
Hans tid som ambassadør på 80-tallet var hovedtema i den norske dokumentarfilmen Ambassadøren fra 2005.

Referanser

Eksterne lenker 
 
 

Ambassadører fra USA
USAs FN-ambassadører
USAs ambassadører til Honduras
USAs ambassadører til Mexico
USAs ambassadører til Filippinene
USAs ambassadører til Irak
Personer tilknyttet etterretning
Personer fra USA av gresk opphav
Personer fra London
Personer fra New York City
Personer fra USA født i England
Personer fra krigen mot terror
Personer fra krigen i Irak